En 1969, o rechimen melitar brasilero que prenió o poder dimpués de 1964 consideró que Gil y Caetano Veloso yeran «subversivos», y los arrestoron y engarcholoron. Malas que fuoron liberaus, os dos fixoron a suya residencia en Londres. Gil prencipió a tocar con collas como Yes, Pink Floyd y a Incredible String Band, entre que continaba a suya carrera como cantaire solista. En os anyos 1970 fizo una chira por os Estaus Unius y gravó un álbum en anglés. Treballó con Jimmy Cliff y publicó en 1980 una versión en portugués de No woman, no cry, de Bob Marley (en portugués, «Não chores mais»), que fue o primer exito con ritmo reggae gravau en Brasil en portugués.